এ ব্যাপারে বিদ্যালয়ের প্রধান শিক্ষক বজলার রহমান জানান -১৯৯২ সালে বিদ্যালয় টি প্রতিষ্ঠিত হয়ে সুনামের সাথে পরিচালিত হচ্ছে। বিদ্যালয় ভবনটি ১৯৯৯ সালে এলজিইডির অর্থায়নে ঠিকাদার নজলার রহমান নির্মাণ করেন। মাত্র ১৯ বছরে বিদ্যালয়ের নির্মিত ভবনটির প্লাস্টার ধসে পড়া শুরু হয়েছে। যদিও ভবনটি ১০০ বছরের স্থায়ীত্বকাল সত্বেও অল্প সময়ের মধ্যে নষ্টের কারণ হিসেবে সহকারী শিক্ষিকা শাহানুরী খান জানান অত্যন্ত নিম্নোমানের নির্মাণ কাজের কারণে ভবনের বেহাল অবস্থা। প্রধান শিক্ষক আরো জানান, শিক্ষা অফিসে অভিযোগের প্রেক্ষিতে সাদুল্যাপুর উপজেলার সহকারী শিক্ষা অফিসার আসাদুজ্জামান মন্ডল গত ৩ এপ্রিল পরিদর্শন করে ভবনটি পরিত্যক্ত ঘোষণা করেন। এ বিষয়ে সাদুল্যাপুর উপজেলা সহকারী শিক্ষা অফিসার আসাদুজ্জামান মন্ডল জানান পরিদর্শন রিপোর্ট উদ্ধর্তন কতৃপক্ষের নিকট জমা দিয়েছি। ইউএনও রহিমা খাতুন বলেন নতুন ভবন নির্মাণের জন্য বরাদ্দের তালিকার ব্যবস্থা নেয়া হয়েছে। পরিত্যক্ত ভবনে ক্লাস না করে কর্তৃপক্ষকে বিকল্প ব্যবস্থায় ক্লাস নেয়ার পরামর্শ দিয়েছি । অভিভাবক সিরাজুল ইসলাম সহ অনেকেই পরিত্যক্ত ভবনে ক্লাস না করে দ্রত ভবনটি ভেঙে ফেলে নতুন ভবন নির্মাণের জোর দাবি জানান।